seungwon929/Th-miracl huggingface dataset:
รูเมน

รูเมน หรือ กระเพาะผ้าขี้ริ้ว เป็นกระเพาะอาหารลำดับแรกของสัตว์เคี้ยวเอื้อง ทางเดินอาหารของสัตว์เคี้ยวเอื้อง มีลักษณะต่างจากสัตว์กินพืชอื่นๆ คือ ส่วนกระเพาะอาหารแบ่งออกเป็น 4 ส่วน บางครั้งจึงเรียกสัตว์จำพวกนี้ว่า "สัตว์สี่กระเพาะ" โดยเรียงตามลำดับดังนี้ รูเมน (rumen) เรติคิวลัม () โอมาซัม () และ อะโบมาซัม (abomasum)

รูเมน เป็นส่วนที่มีขนาดใหญ่ที่สุด มีความจุประมาณ 80% ของความจุกระเพาะทั้งหมด เป็นที่พักและหมักอาหารพวกที่มีเส้นใยสูง เช่น หญ้า ฟางข้าว เป็นต้น ตัวกระเพาะแบ่งออกเป็นหลายตอน ผิวด้านนอกของกระเพาะรูเมน ถูกแบ่งออกโดยร่องลึกเป็นส่วนที่เห็นได้ชัดเจน คือ ส่วนบน และส่วนล่าง

นอกจากนี้มีร่องที่แบ่งผนังด้านนอกออกเป็นส่วนหน้า ส่วนกลาง และส่วนหลัง ส่วนต่าง ๆ เหล่านี้ทำหน้าที่บีบและขยายตัวทำให้เกิดการไหลเวียนของอาหารที่อยู่ในกระเพาะ ผนังด้านในของกระเพาะรูเมนจะประกอบด้วย papillae คือส่วนที่มีลักษณะคล้ายนิ้วยื่นออกมาจำนวนมาก อวัยวะส่วนนี้จะกระจายอยู่ทั่วไปในกระเพาะรูเมน ทำหน้าที่เพิ่มพื้นที่ผิวเพื่อการย่อยอาหาร การเคลื่อนบีบตัวของกระเพาะผนังด้านใน จะถูกแบ่งออกเป็นส่วนต่าง ๆ โดย pillars ซึ่งเป็นเนื้อเยื่อกล้ามเนื้อ

รูเมน อยู่ติดกับผนังด้านซ้ายของช่องท้อง และติดต่อกับส่วนของเรติคิวลัม

รูเมน มีหน้าที่รับอาหารจากการผ่านขบวนการเคี้ยว ที่มีอาหารในรูปของแข็ง และปนกับน้ำลายปริมาณมาก ( ในน้ำลายจะเป็นแหล่งไนโตรเจน คือ ยูเรีย และมิวโคโปรตีน มีฟอสฟอรัสและโซเดียม ซึ่งจุลินทรีย์จะนำไปใช้ และน้ำลายทำหน้าที่รักษาระดับความเป็นกรดด่าง ( pH ) ในรูเมน และกระเพาะอื่นๆ ) อาหารจะถูกแยก ส่วนบนจะเป็นอาหารในรูปของแข็ง ส่วนล่างเป็นรูปของเหลวและอาหารแข็งที่ย่อยมีขนาดเล็กแล้ว โดยการหดตัวของผนังรูเมน อาหารชิ้นใหญ่จะถูกดันให้อยู่ด้านบนส่วนหน้า เมื่อสัตว์ต้องการเคี้ยวเอื้อง กระเพาะส่วนเรติคิวลัมและรูเมน จะหดตัวมีแรงดันอาหารขยอกออกมาที่ปาก อาหารก้อนที่ถูกนำมาเคี้ยวเอื้องเรียกว่า Bolus มีจุลินทรีย์ติดมาเป็นจำนวนมาก เมื่อเคี้ยวเอื้องแล้วจะกลืนกลับไปที่รูเมน ทำการคลุกเคล้าใหม่อาหารขนาดใหญ่ก็ขยอกออกมาเคี้ยวเอื้อง อาหารขนาดเล็กก็ส่งไปยังเรติคิวลัม ส่วนที่เป็นแก๊สก็เรอออกมา ส่วนที่เป็นสารละลายจะถูกดูดซึมผ่านผนังของรูเมน เข้าสู่กระแสเลือดโดยทันที
กฤษณ์สิรี สุขสวัสดิ์

กฤษณ์สิรี ศุขสวัสดิ์ (ชื่อเล่น: คริสซี่; เกิด: 3 กันยายน พ.ศ. 2539) เป็นนักแสดงและนางแบบชาวไทย ที่มีชื่อเสียงจากผลงานการแสดงละครเรื่องแรกคือ "The Sixth Sense สื่อรักสัมผัสหัวใจ" โดยรับบทเป็นเนตรสิตางศุ์

กฤษณ์สิรี สุขสวัสดิ์ เป็นลูกครึ่งไทย-อังกฤษ เป็นบุตรของคอลิน เฮห์ติงห์ นักธุรกิจชาวอังกฤษ กับหม่อมราชวงศ์อุษณิษา สุขสวัสดิ์ บรรณาธิการสารคดีพิเศษในหนังสือพิมพ์บางกอกโพสต์ และเป็นนัดดา(หลานยาย)ในหม่อมเจ้ากฤษณาพักตรพิมล ศุขสวัสดิ เธอมีพี่ชายต่างบิดาคนหนึ่งคือ อดิศร ชุมศารทูร เธออยู่ในครอบครัวแม่เลี้ยงเดี่ยว (Single Mom) และมารดามักจะให้คำปรึกษา และเลี้ยงดูเหมือนเพื่อนโดยเน้นการดูแลตัวเอง

กฤษณ์สิรีศึกษาระดับมัธยมศึกษาจากโรงเรียนจิตรลดา และระหว่างที่เธอศึกษาในระดับมัธยมศึกษาปีที่ 4 เธอได้เป็นนักเรียนแลกเปลี่ยนไปยัง ประเทศออสเตรเลีย ปัจจุบันศึกษาในคณะศิลปศาสตร์ มหาวิทยาลัยธรรมศาสตร์
อัมพฤกษ์

อัมพฤกษ์ () คือ อาการที่อวัยวะร่างกายอ่อนแรง ปรกติแล้วมักหมายถึงแขนขาอ่อนแรง แต่อวัยวะส่วนอื่นของร่างกายก็เป็นอัมพฤกษ์ได้ เช่น ดวงตา เรียก อัมพฤกษ์กล้ามเนื้อกลอกตาบางมัด (ophthalmoparesis), ท้อง เรียก อัมพฤกษ์กระเพาะ (gastroparesis) และเส้นเสียง เรียก อัมพฤกษ์เส้นเสียง (vocal cord paresis) ตรงกันข้ามกับอัมพาตที่อวัยวะตายเคลื่อนไหวมิได้อีกต่อไป
โทโฮกุชิงกันเซ็ง

รถไฟญี่ปุ่นตะวันออก สายโทะโฮะกุ ชิงกันเซ็ง เป็นเส้นทางรถไฟความเร็วสูงในญี่ปุ่น เชื่อมระหว่าง มหานครโตเกียว และเมืองอาโอโมริ จังหวัดอาโอโมริ มีความยาวทั้งหมด 647.9 กิโลเมตร จัดว่าเป็นชิงกันเซ็งสายที่ยาวที่สุด ดำเนินงานโดยบริษัทรถไฟญี่ปุ่นตะวันออก
ฟูงุ

ฟูงุ () หรือบางครั้งคนไทยสะกดว่า ฟูกุ หรือ ฟุกุ เป็นคำภาษาญี่ปุ่นที่หมายถึงปลาปักเป้าและอาหารที่ทำจากมัน ตามปกติจะอยู่ในสกุลทากิฟูงุ ("Takifugu"), สกุล "Lagocephalus" และสกุล "Sphoeroides" ในวงศ์ปลาปักเป้าฟันสี่ซี่ (Tetraodontidae) เนื่องจากมีสารพิษที่มีชื่อว่าเตโตรโดท็อกซิน จึงต้องเตรียมอย่างระมัดระวังโดยเอาส่วนที่มีพิษออกและไม่ให้พิษซึมเข้าเนื้อ

ร้านที่ทำฟูงุถูกควบคุมอย่างเข้มงวดตามกฎหมายในประเทศญี่ปุ่นและประเทศอื่น ๆ อีกหลายประเทศ และเชฟที่เตรียมฟูงุนั้นต้องมีคุณสมบัติผ่านการฝึกอบรมอย่างเข้มงวดจีงจะได้รับอนุญาตให้เตรียมฟูงุ การเตรียมฟูงุกินเองบางครั้งนำไปสู่การเสียชีวิต

เชฟส่วนมากมักเสิร์ฟฟูงุเป็นซาชิมิและชิรินาเบะ บางคนเชื่อว่าตับของฟูงุนั้นมีรสชาติดี แต่ก็เป็นอวัยวะที่มีพิษมากที่สุดและถูกห้ามเสิร์ฟในร้านอาหารของญี่ปุ่นเมื่อปี ค.ศ. 1984 ฟูงุได้กลายเป็นหนึ่งในอาหารที่มีชื่อเสียงโด่งดังที่สุดในบรรดาอาหารญี่ปุ่น
มูนดู

มูนดู (Moundou) เป็นเมืองใหญ่เป็นอันดับ 2 ของประเทศชาด อยู่ห่างจากกรุงอึนจาเมนาไปทางทิศตะวันออกเฉียงใต้ 388 กม. เป็นเมืองใหญ่ ศูนย์กลางอุตสาหกรรม มีชื่อเสียงด้านการผลิตเบียร์ ฝ้าย และน้ำมัน
สวิตช์ ออน!

"สวิตช์ ออน!" () เป็นเพลงของนักร้องป๊อบชาวญี่ปุ่น แอนนา ซึชิยะ วางจำหน่ายในวันที่ 23 พฤศจิกายน ค.ศ. 2011 ซึ่งเป็นเพลงเปิดสำหรับภาพยนตร์ญี่ปุ่นแนวโทคุซัทสึ ในซีรีส์มาสค์ไรเดอร์ เรื่องมาสค์ไรเดอร์โฟร์เซ
วอลเลย์บอลเวิลด์กรังด์ปรีซ์ 2013

วอลเลย์บอลเวิลด์กรังด์ปรีซ์ 2013 เป็นการแข่งขันวอลเลย์บอลหญิงจำนวน 20 ทีม เริ่มทำการแข่งขันตั้งแต่วันที่ 1 สิงหาคม 2013 โดยรอบคัดเลือกทีมที่มีสิทธิ์เข้าร่วมแข่งขันเริ่มตั้งแต่ 1 มิถุยายน 2012ประเทศญี่ปุ่น (เจ้าภาพ) และ 7 ทีมแรกในรอบคัดเลือกจะผ่านเข้าแข่งขันในรอบสุดท้าย

เวลาในตารางการแข่งขันเป็นเวลาท้องถิ่น
นักกีฬา:
ฟาเบียนา คลาวดิโอ, จูซิลี ซิลวา, ดาเนล ลินส์, อัลเลน บรากา, อเดนทิเซีย เดอ ซิลวา, ไทซ่า เมเนเกวส, พริสซิลา ดารอต, คลาวเดีย ซิลวา, มิเชล พาเพาว์, กาบริเอลา บรากา, ทันดารา ไคเตซา, นาตาเลีย เปลิเวรา, เชลล่า คาสโตว์, ฟาเบียนา เดอ โอลิเวลา, โมนิเก พาเพาว์, เฟอร์นันดา การาย, ฟาบิโอลา เดอ ซอลซา, กามีลา ไบรต์, เลตทิเซีย เฮตจ์, เอนา บีเอติส คอเลียร์, อิวินา มาร์รา, ชูเลน ปินโต.ผู้ฝึกสอน: โจเซ โรแบร์โต กิมัวนาเรสสถานีโทรทัศน์สีกองทัพบก ช่อง 7 ได้ลิขสิทธิ์ถ่ายทอดการแข่งขันวอลเลย์บอลเวิลด์กรังปรีซ์ 2013 และ สนามที่สาม (กลุ่ม L) แข่งขันที่อินดอร์ สเตเดียม หัวหมาก ในทุกนัดการแข่งขันที่วอลเลย์บอลสาวไทยลงแข่ง ในไทยถ่ายทอดสดทั้ง 3 นัด รวมถึงเทปบันทึกการแข่งขันนัดต่างๆ
หน้าต่าง

หน้าต่าง เป็นช่องเปิดบนผนังหรือประตู ที่ยอมให้แสงผ่านหรืออาจเป็นหน้าต่างทึบ ที่อาจปิดกันลมหรือเสียง หน้าต่างส่วนมากมักมีติดกระจกหรือวัสดุโปร่งแสงอื่น ๆ หรือวัสดุทึบแสง หน้าต่างยึดติดกับบานกรอบหน้าต่าง หน้าต่างอาจจะเปิดออกได้เพื่อให้ลมเข้ามา หรืออาจปิดตายเพื่อหลีกเลี่ยงสภาวะอากาศที่รุนแรง
ผนัง

ผนัง เป็นโครงสร้างทางแนวตั้ง โดยมากมักมีลักษณะตัน ทึบ โดยทั่วไปแล้วมักหมายถึงผนังของอาคาร หรืออาจใช้รับน้ำหนักด้านบน ใช้แบ่งพื้นที่ในอาคารเป็นสัดส่วน หรือใช้ป้องกันหรือกำหนดพื้นที่ในที่โล่ง
ทะเลทรายธาร์

ทะเลทรายธาร์ (ฮินดี:थर मरुस्थल, ; ) หรือเรียกอีกชื่อว่า ทะเลทรายเกรตอินเดียน () เป็นทะเลทรายขนาดใหญ่ ตั้งอยู่ทางตะวันตกเฉียงเหนือของประเทศอินเดียและปากีสถาน มีพื้นที่มากกว่า 200,000 ตร.กม. (77,000 ตร.ไมล์) ถือเป็นพื้นที่แห้งแล้งที่ใหญ่เป็นอันดับ 9 ของโลก

ทะเลทรายล้อมรอบด้วยทิวเขาอะราวัลลีทางด้านตะวันออก แม่น้ำคงคาทางด้านตะวันตก แม่น้ำสัตเลชทางด้านเหนือ และทะเลอาหรับทางด้านใต้
เบลโมแพน

เบลโมแพน () เป็นเมืองหลวงของประเทศเบลีซ มีประชากรราว 20,000 คน ตั้งอยู่ที่จุดพิกัด , อยู่สูงจากระดับน้ำทะเลปานกลาง 76 เมตร (250 ฟุต) ริมฝั่งแม่น้ำเบลีซทางทิศตะวันตก อยู่ห่างจากเมืองหลวงเก่า เบลีซซิตี ราว 80 กม. เป็นเมืองหลวงตั้งแต่ ค.ศ. 1970 เป็นต้นมา เนื่องจากเมืองเบลีซซิตีประสบอุทกภัยบ่อย ๆ
ทอดด์ จาเรตต์

ทอดด์ จาเรตต์ () เป็นนักแข่งขันยิงปืน, ผู้ฝึกสอนการใช้อาวุธปืน และผู้อำนวยการสร้างภาพยนตร์ และเป็นแชมป์ยิงปืนรณยุทธระดับประเทศและระดับโลก โดยครองแชมป์รายการสี่รายการระดับโลก, เก้ารายการระดับประเทศ และชนะมาแล้วกว่า 50 สนาม ตลอดจนยิงปืนเคลื่อนที่อื่นอีกหลายรายการ จาเรตต์เป็นผู้ชนะทริปเปิลคราวน์เพียงคนเดียวของสมาพันธ์ยิงปืนรณยุทธสหรัฐอเมริกา และเป็นผู้ชนะสี่รายการระดับชาติของสมาพันธ์ดังกล่าว ได้แก่ โอเพน, ลิมิเต็ด, โปรดักชัน และลิมิเต็ด-10 ปัจจุบันเขาอาศัยอยู่ที่รัฐเวอร์จิเนีย

ในการให้สัมภาษณ์ต่อนิตยสารยิงปืนรณยุทธของออสเตรเลีย จาเรตต์ได้กล่าวว่า "ผมได้เริ่มต้นการแข่งขันใน ค.ศ. 1983 ด้วยการยิงพินโบว์ลิ่ง และในค.ศ. 1984 ผมได้เริ่มต้นการยิงปืนรณยุทธในคืนวันศุกร์ที่บริเวณในร่มในริชมอนด์ รัฐเวอร์จิเนีย กับเพื่อนร่วมงานบางคน" ส่วนอีกหนึ่งการให้สัมภาษณ์สื่อสิ่งพิมพ์ได้มีการอ้างว่า ในระหว่าง ค.ศ. 1988 และ 2001 เขาได้ทำการยิงไปแล้ว 1.7 ล้านรอบในระหว่างการฝึกซ้อม "ผมมีปืนอยู่ในมือของผมเพื่อการฝึกซ้อมเป็นระยะเวลาสองชั่วโมงของทุกวัน มาถึง 10 ปีเพื่อการพัฒนาระดับทักษะของผมเอง แต่ตอนนี้ก็ไม่ได้ฝึกมากแล้ว หากแต่เน้นการเก็บบำรุงรักษาแทน ผมเสียเวลาในการยิงหนึ่งล้านครั้งในตอนแรก เพียงเพื่อการได้เรียนรู้ถึงวิธีการยิง"

ใน ค.ศ. 2010 จาเรตต์ได้ประกาศถึงแผนเริ่มต้นบริษัทผู้ผลิต 1911 ของเขาเอง ที่มีชื่อว่า สไตรค์ฟอร์ซมานูแฟคเชอร์ริง

ค.ศ. 1996

ค.ศ. 1991
ค.ศ. 1997
ค.ศ. 1998
ค.ศ. 2000
ค.ศ. 2002
ค.ศ. 2003

ค.ศ. 1997

ค.ศ. 2003

ค.ศ. 2003

ค.ศ. 1998

ค.ศ. 1998
ค.ศ. 2003
ค.ศ. 2005
ค.ศ. 2007

ค.ศ. 2008

ทั้งนี้ จาเรตต์ยังชนะมาแล้วกว่า 100 สนาม รวมถึงรายการชิงแชมป์ภาคต่างๆ

จาเรตต์ได้รับการสนับสนุน, เป็นผู้แทนประจำ และเป็นนักกีฬาที่มีชื่อเสียงของ พารา-ออดแนนซ์ (ผู้ผลิตปืนพก), ดอว์สันพรีซิชัน (ผู้ผลิตปืนพกเอ็ม 1911-ซีรีส์), คริมสันเทรซ (ผู้ผลิตสัญญาณเลเซอร์ปืนพก), ซีมอร์ (ผู้ผลิตอุปกรณ์ช่วยเล็ง) และแบล็คฮอว์คโปรดักส์กรุ๊ป (ผู้ผลิตเครื่องมือสนามยุทธวิธีและอุปกรณ์ปืน)นอกจากนี้ ยังมีอีกหลายคลิปแนะนำการยิงปืนพกที่สั้นกว่าของจาเรตต์ต่างเป็นที่นิยมในหลายเว็บไซต์ ดังเช่น ยูทูบ, ไลฟ์วิดีโอ, ดาวน์เรนจ์ทีวี และกูเกิลวิดีโอ

ทอดด์ จาเรตต์ เป็นลูกพี่ลูกน้องอดีตนักแข่งรถนาสคาร์ (และปัจจุบันเป็นนักวิจารณ์การแข่งรถ) ที่มีชื่อว่า เดล จาเรตต์

ทั้งนี้ จาเรตต์ ยังเป็นประธานอาร์มซิติเซ็นอัลไลแอนซ์ (เอซีเอ) ด้วยเช่นกัน
ดีดับเบิลยูสเตเดียม

ดีดับเบิลยูสเตเดียม เป็นสนามกีฬา ใน วีแกน เมือง เกรตเตอร์แมนเชสเตอร์ ประเทศอังกฤษ เป็นสนามเหย้าของ สโมสรฟุตบอลวีแกนแอธเลติก สโมสรฟุตบอลใน พรีเมียร์ลีก และ วีแกน วอร์ริเออร์ สโมสรรักบีใน ซุปเปอร์ลีก มีความจุ 25,133 คน ก่อสร้างเสร็จในปี ค.ศ. 1999
ลิเบอร์ตีสเตเดียม

ลิเบอร์ตีสเตเดียม เป็นสนามกีฬา ในเมือง สวอนซี เวลส์ สนามนี้มีชื่อเดิมว่า "ไวท์ ร็อค สเตเดียม" มีความจุ 20,750 ที่นั่ง และยังเป็นหนึ่งในสนามกีฬาที่ใหญ่ที่สุดใน เวลส์ ปัจจุบันใช้เป็นสนามเหย้าของ สโมสรฟุตบอลสวอนซีซิตี สโมสรฟุตบอลใน พรีเมียร์ลีก และ ออสเพลย์ส (รักบี้) สโมสรรักบี้
อองเออร์มัน

แม่น้ำอองเออร์มัน () เป็นหนึ่งแม่น้ำสายที่ยาวที่สุดในสวีเดน มีความยาว 460 กิโลเมตร เป็นแม่น้ำที่มีปริมาณน้ำมากเป็นอันดับ 3 รองจากแม่น้ำเยอตา และแม่น้ำลูเล ตั้งต้นจากเขตแดนด้านตะวันตกของประเทศ บริเวณเทือกเขาสแกนดิเนเวียน ไหลไปทางตะวันออกเฉียงใต้และทางใต้ ลงสู่อ่าวบอทเนีย เหนือเมืองฮาร์เนอซันด์ มีแก่งและน้ำตกมาก มีทิวทัศน์สวยงาม และใช้ผลิตไฟฟ้าพลังน้ำ
ชิลปันซิงโก

ชิลปันซิงโกเดโลสบราโบ () หรือ ชิลปันซิงโก เป็นเมืองหลวงและเมืองใหญ่อันดับ 2 ของรัฐเกร์เรโร ประเทศเม็กซิโก ตั้งอยู่ที่จุดพิกัด ในปี ค.ศ. 2005 เมืองมีประชากร 166,796 คน เมื่อวันที่ 27 เมษายน ค.ศ. 2009 เกิดแผ่นดินไหวขนาด 5.6 มีศูนย์กลางใกล้เมืองชิลปันซิงโก
ซาร์บรึคเคิน

ซาร์บรึคเคิน (; ) เป็นเมืองหลวงของรัฐซาร์ลันด์ ประเทศเยอรมนี ตั้งอยู่ริมฝั่งแม่น้ำซาร์ ที่เส้นเขตแดนระหว่างประเทศเยอรมนีกับประเทศฝรั่งเศส

เคยเป็นเมืองอุตสาหกรรมและศูนย์กลางการเดินทางไปสู่แอ่งเหมือง ผลิตเหล็กและเหล็กกล้า น้ำตาล เบียร์ เครื่องปั้นดินเผา อุปกรณ์เกี่ยวกับสายตา เครื่องจักร และวัตถุการก่อสร้าง อย่างไรก็ตามผ่านไปหลายทศวรรษ ความสำคัญด้านอุตสาหกรรมของรัฐซาร์ลันด์ลดลงไป เช่นเดียวกับการทำเหมือง ที่ไม่ทำเงิน

เดิมเป็นที่ตั้งของชุมชนชาวโรมัน ต่อมาชาวแฟรงก์ได้มาสร้างปราสาทขึ้นไว้ ได้รับสถานภาพเป็นเมืองใน ค.ศ. 1321 โดยอยู่ใต้การปกครองดูแลของเคาน์แห่งนัสเซา-ซาร์บรึคเคิน ตั้งแต่คริสต์ทศวรรษที่ 14 จนถึง ค.ศ. 1793 ต่อมาตกเป็นของฝรั่งเศสระหว่าง ค.ศ. 1793-1815 และเปลี่ยนเป็นของปรัสเซียในปี ค.ศ. 1815 ได้รับสถาปนาเป็นเมืองหลวงของแคว้นซาร์ภายใต้ความดูแลของสันนิบาตชาติหลังสงครามโลกครั้งที่หนึ่ง จนกลับเป็นของเยอรมนีในปี ค.ศ. 1935 ได้รับสถาปนาเป็นเมืองหลวงของรัฐซาร์ลันด์
สถานียมราช

สถานียมราช สามารถหมายความถึง
ชเวรีน

ชเวรีน () เป็นเมืองหลวงและเมืองใหญ่อันดับสองของรัฐทางตอนเหนือของเยอรมนี รัฐเมคเลนบูร์ก-ฟอร์พอมเมิร์น ในปลายปี ค.ศ. 2009 มีประชากร 95,041 คน ตั้งอยู่บนฝั่งตะวันตกเฉียงใต้ของทะเลสาบชเวรีน ผลิตบุหรี่ เภสัชภัณฑ์ มีอุตสาหกรรมแปรรูปอาหาร
รัฐทัวร์เกา

ทัวร์เกา () เป็นรัฐทางตะวันออกเฉียงเหนือของประเทศสวิตเซอร์แลนด์ จากข้อมูลเมื่อเดือนธันวาคม ค.ศ. 2011 มีประชากร 250,640 คน จากข้อมูลปี ค.ศ. 2007 มีประชากรชาวต่างชาติ 47,390 คน (หรือ 19.9% ของจำนวนประชากร) เมืองหลวงของรัฐคือเมือง เฟราเอินเฟ็ลท์
แทลลาแฮสซี

แทลลาแฮสซี () เป็นเมืองหลวงของรัฐฟลอริดา สหรัฐอเมริกา ในปี ค.ศ. 2010 มีประชากร 181,376 คน และเขตมหานครมีประชากร 367,413 คน

แทลลาแฮสซีเป็นหนึ่งในเมืองมหาวิทยาลัยที่โดดเด่นของรัฐฟลอริดา มีวิทยาลัยและมหาวิทยาลัยหลายแห่ง เช่น มหาวิทยาลัยฟลอริดาสเตต และมหาวิทยาลัยเกษตรและเครื่องกลแห่งรัฐฟลอริดา (Florida A&M University) เป็นต้น

เอร์นันโด ดี โซโต นักสำรวจชาวสเปนเดินทางมาถึงในปี ค.ศ. 1539 พบว่ามีชาวอินเดียนเผ่าแอปพาลาชีอาศัยอยู่ก่อนแล้ว ได้รับสถาปนาเป็นเมืองหลวงของฟลอริดาเทร์ริเทอรีใน ค.ศ. 1823 และเป็นเมืองหลวงของรัฐในปี ค.ศ. 1845
ตำบลท่าขนอน

ตำบลท่าขนอน เป็นตำบลในอำเภอคีรีรัฐนิคม จังหวัดสุราษฎร์ธานี

บ้านท่าขนอน ตั้งอยู่ฝั่งขวาของคลองพุมดวง อำเภอท่าขนอน(อำเภอคีรีรัฐนิคม)ประชาชนทำสวนผลไม้ และทำนา ปี พ.ศ. 2485 แบ่งการปกครองออกเป็น 13 หมู่บ้าน

พ.ศ. 2490 กระทรวงมหาดไทย จัดตั้งตำบล ชื่อว่าตำบลบ้านยาง อำเภอท่าขนอน โดยโอน บ้านยาง บ้านปากหาร บ้านย่านยาว บ้านนาชะอม บ้านางแก้ว บ้านปากคู
ตำบลท่าขนอนอำเภอคีรีรัฐนิคม จังหวัดสุราษฏร์ธานี ห่างจากอำเภอคีรีรัฐนิคม 4 กม.ห่างจากจังหวัดสุราษฏร์ธานีประมาณ 58 กม.เป็นพื้นที่ภูเขาสูงทางทิศตะวันตกมีพื้นที่เขตรักษาพันธุ์สัตว์ป่าคลองยันแล้วลาดเอียงมาทางทิศตะวันออกมีละคลองสำคัญ 3 สาย คือคลองพุมดวง ไหลผ่าน ม.6ม.5ม.4ม.ม.1ม.2ม.10 คลองตุย ไหลผ่าน ม.15 ม.8 ม.12 คลองกะเปา ไหลผ่าน ม.11 ม.13 ม.9 ม.6 โดยมีอาณาเขตติดต่อกับตำบลต่าง ๆ ดังนี้

พื้นที่ตำบลท่าขนอนเป็นที่เขตเทือกเขาทางตะวันตก เป็นที่ราบสูงตอนกลาง เป็นที่ราบลุ่มน้ำท่วมถึงทางตอนใต้

แบ่งเขตการปกครองออกเป็น 15 หมู่บ้าน ดังนี้
บิเอดมา

บิเอดมา () เป็นเมืองหลวงและเมืองใหญ่เป็นอันดับ 4 ของรัฐริโอเนโกร ทางตอนกลาง-ใต้ ของประเทศอาร์เจนตินา มีประชากร 47,246 คน (ค.ศ. 2001) ตั้งอยู่ริมฝั่งทางใต้ของแม่น้ำเนโกร อยู่ห่างจากชายฝั่งมหาสมุทรแอตแลนติกราว 30 กม.
ตากสิน

ตากสิน อาจหมายถึง
ไอพอดชัฟเฟิล

ไอพอดชัฟเฟิล () เป็นเครื่องเล่นดนตรีแบบพกพาในสายการผลิตไอพอด ผลิตโดยบริษัทแอปเปิล โดยเปิดตัวในงาน Macworld ในวันที่ 11 มกราคม พ.ศ. 2548 และวางจำหน่ายในวันที่ 1 พฤศจิกายน พ.ศ. 2548 ด้วยสโลแกนที่ว่า "Life is random" (ชีวิตคือการสุ่ม)

ไอพอดชัฟเฟิลเป็นของที่ระลึกแก่ทีมงานที่ร่วมกันสร้างเรือวีนัส โดยไอพอดชัฟเฟิลนี้สลักชื่อเรือวีนัสที่หลังตัวเครื่องพร้อมกับการ์ดขอบคุณที่ระบุข้อความว่า "Thank you for your hard work and craftsmanship"

บริษัทแอปเปิลได้เปิดตัวไอพอดชัฟเฟิลรุ่นที่หนึ่งได้เปิดตัวในงาน Macworld ในวันที่ 11 มกราคม พ.ศ. 2548

ในเดือนกันยายน พ.ศ. 2549 ที่ซานฟรานซิสโก บริษัทแอปเปิลได้เปิดตัวไอพอดชัฟเฟิลรุ่นที่สอง

ในวันที่ 11 มีนาคม พ.ศ. 2552 บริษัทแอปเปิลได้เปิดตัวไอพอดชัฟเฟิลรุ่นที่สาม

และในวันที่ 12 กันยายน พ.ศ. 2553 ในงาน Apple's fall 2010 event ที่ซานฟรานซิสโก มีการเปิดตัวไอพอดชัฟเฟิลรุ่นที่สี่ และไอพอดชัฟเฟิลรุ่นที่สี่ได้ออกจำหน่ายทั่วโลกใน เดือนตุลาคม พ.ศ. 2549 โดยสตีฟ จอบส์ได้กล่าวไว้ว่า

ไอพอดชัฟเฟิลรุ่นที่หนึ่งใช้หน่วยความจำแบบแฟลชแทนฮาร์ดดิสก์ และสามารถเชื่อมต่อกับคอมพิวเตอร์ได้ทันที ผ่านพอร์ต ยูเอสบี ในตัว. มีขายสองรุ่นคือ รุ่นขนาด 512 เมกะไบต์ และ 1 จิกะไบต์, จุดแตกต่างของรุ่นนี้จากรุ่นอื่นคือ ไม่มีจอภาพและปุ่มควบคุมการเล่น ดังนั้นจึงเล่นเพลงได้ตามลำดับที่กำหนดมาล่วงหน้าจากคอมพิวเตอร์ หรือเล่นแบบสุ่ม (Shuffle) เท่านั้น (เป็นที่มาของชื่อรุ่น)
ไอพอดชัฟเฟิลรุ่นที่สองผลิตด้วย อะโนไดซิส อะลูมิเนียม โดยทำออกมาให้มีขนาดเล็กลงจากรุ่นที่หนึ่ง
ไอพอดชัฟเฟิลรุ่นที่สามได้เพิ่มความจุเป็น 4 จิกะไบต์ และมาพร้อมฟังก์ชันวอยซ์โอเวอร์
ไอพอดชัฟเฟิลรุ่นที่สี่ปรับเปลี่ยนกลับเป็นปุ่มควบคุมแบบไอพอดดั้งเดิม และเพิ่มจำนวนภาษาที่รองรับในฟังก์ชันวอยซ์โอเวอร์

ปุ่มควบคุมของไอพอดชัฟเฟิลมีขนาดใหญ่ ซึ่งปุ่มควบคุมมีทั้งหมดดังนี้
วอยซ์โอเวอร์เป็นฟังก์ชันการพูดในไอพอดชัฟเฟิล โดยมีหน้าที่การทำงานดังนี้

วอยซ์โอเวอร์รองรับภาษา 29 ภาษา (ภาษาเยอรมัน, ภาษาอังกฤษ, ภาษาจีน (จีนกลางและกวางตุ้ง), ภาษาเช็ก, ภาษาเดนมาร์ก, ภาษาสเปน, ภาษาฟินแลนด์, ภาษาฝรั่งเศส, ภาษากรีก, ภาษาฮังการี, ภาษาอิตาลี, ภาษาญี่ปุ่น, ภาษานอร์เวย์, ภาษาโปรตุเกส, ภาษาโรมาเนีย, ภาษารัสเซีย, ภาษาสเปน, ภาษาสวีเดน, ภาษาไทย และภาษาตุรกี) โดยวอยซ์โอเวอร์จะมีปุ่มอยู่ด้านบนของเครื่อง
ปุ่มควบคุมการเล่นมีการควบคุม 3 แบบ คือ สวิตช์เปิด/ปิดเครื่อง, เล่นเพลงตามลิสต์ และเล่นเพลงแบบแบบสุ่ม หรือ Shuffle (เป็นที่มาของชื่อรุ่น) โดยปุ่มนี้ใช้การโดยการเลื่อนปุ่มควบคุมการเล่น
หูฟังของไอพอดชัฟเฟิลมีการตอบสนองความถี่ 20 ถึง 20,000 เฮิรตซ์

ตั้งแต่ไอพอดชัฟเฟิลเปิดตัวได้มีการลอกเลียนแบบไอพอดชัฟเฟิล โดยการลอกเลียนแบบในประเทศจีนนั้นไม่่ได้ส่งผลกระทบกับบริษัทแอปเปิลอย่างมาก เพราะองค์ประกอบของมันไม่รูปแบบยังไม่คล้ายกับไอพอดชัฟเฟิล เช่น ไม่มีโลโก้แอปเปิล แต่ไดรฟ์นั้นมีการออกแบบเหมือนกับไอพอดชัฟเฟิลซึ่งเป็นการละเมิดทรัพย์สินทางปัญญาและอุตสาหกรรมของผลิตภัณฑ์
พระธรรมธัชมุนี (อมร ญาโณทโย)

พระธรรมธัชมุนี (อมร ญาโณทโย) (นามเดิม:อมร มลาวรรณ) เป็นพระภิกษุคณะธรรมยุติกนิกาย ดำรงตำแหน่งเป็นเจ้าอาวาสวัดปทุมวนารามราชวรวิหาร กรรมการมหาเถรสมาคม รองเจ้าคณะภาค 10 (ธรรมยุต) และผู้ช่วยแม่กองธรรมสนามหลวง

พระธรรมธัชมุนี เกิดเมื่อวันที่ 23 เมษายน พ.ศ. 2483 ณ บ้านหนามแท่ง ตำบลม่วง อำเภอมหาชนะชัย จังหวัดอุบลราชธานี (ปัจจุบันแยกขึ้นกับจังหวัดยโสธร) โยมบิดาชื่อ นายทุย มลาวรรณ โยมมารดาชื่อ นางเมือง มลาวรรณ ครอบครัวประกอบอาชีพทำไร่-ทำนา เรียนจบชั้นประถมปีที่ 4 จากโรงเรียนประชาบาลบ้านหนามแท่ง อ.มหาชนะชัย จ.อุบลราชธานี

ครั้นอายุ 13 ปี ได้เข้าบรรพชาที่วัดทุ่งสวนตาล ต.ม่วง อ.มหาชนะชัย โดยมีเจ้าอธิการจวน เจ้าอาวาสวัดบ้านท่าสมอและเจ้าคณะตำบลม่วง เป็นพระอุปัชฌาย์ ระหว่างเป็นสามเณรได้หมั่นเล่าเรียนหาความรู้ศึกษาพระปริยัติธรรมด้วยความมุ่งมั่น พ.ศ. 2498 สามารถสอบได้นักธรรมชั้นตรี-โท-เอก ตามลำดับ ต่อมา พ.ศ. 2500 ได้ลาสิกขาไปบรรพชาใหม่ ที่วัดปทุมวนาราม กรุงเทพฯ โดยมีสมเด็จพระมหาวีรวงศ์ (จวน อุฏฺฐายี) วัดมกุฏกษัตริยาราม เป็นพระอุปัชฌาย์

กระทั่งเมื่ออายุ 22 ปี ได้เข้าพิธีอุปสมบท เมื่อปี พ.ศ. 2505 ณ พัทธสีมาวัดปทุมวนาราม กรุงเทพฯ โดยมีสมเด็จพระมหาวีรวงศ์ (จวน อุฏฐายี) วัดมกุฏกษัตริยาราม เป็นพระอุปัชฌาย์ พระธรรมปาโมกข์ (บุญมั่น มนฺตาสโย) เจ้าอาวาสวัดปทุมวนาราม เป็นพระกรรมวาจาจารย์ และพระเทพวราภรณ์ ผู้ช่วยเจ้าอาวาสวัดปทุมวนาราม เป็นพระอนุสาวนาจารย์ หลังอุปสมบทได้มุ่งศึกษาพระปริยัติธรรมทั้งนักธรรมและบาลีอย่างจริงจัง แม้สภาพความเป็นอยู่ในขณะนั้นจะไม่มีความสะดวกสบายต่อการศึกษาดังเช่นในปัจจุบันเท่าใดนัก แต่อาศัยความมุมานะท่องหนังสืออ่านตำราอย่างขะมักเขม้น

กระทั่งสำเร็จการศึกษาจากประเทศอินเดีย ท่านได้มาเป็นอาจารย์สอนหนังสือประจำมหาวิทยาลัยมหามกุฏราชวิทยาลัย ในเวลาต่อมาได้รับแต่งตั้งเป็นคณบดีคณะศึกษาศาสตร์ ในมหาวิทยาลัยแห่งนั้น

งานปกครอง
งานการศึกษา
ทางแยกต่างระดับพัทยา

ทางแยกต่างระดับพัทยา () หรือ ทางแยกต่างระดับโป่ง () เป็นทางแยกต่างระดับแห่งหนึ่งในอำเภอบางละมุง จังหวัดชลบุรี เป็นจุดตัดระหว่างทางหลวงพิเศษหมายเลข 7 กับทางหลวงแผ่นดินหมายเลข 36 เดิมเป็นสามแยกก่อนที่จะมีการก่อสร้างทางหลวงพิเศษช่วงโป่ง-พัทยากลาง หลังจากนั้นจึงได้กลายเป็นสี่แยกเมื่อทางหลวงพิเศษหมายเลข 7 ช่วงโป่ง-พัทยากลางสร้างเสร็จแล้ว
อนาคตของโลก

อนาคตของโลก ในอนาคตทางชีวภาพและทางธรณีวิทยาของโลกสามารถประเมินตามผลการประเมินของอิทธิพลในระยะยาวต่างๆเหล่านี้รวมถึงทางเคมีในพื้นผิวของโลก อัตราการระบายความร้อนภายในของดาวเคราะห์ปฏิสัมพันธ์แรงโน้มถ่วงกับวัตถุอื่น ๆ ในระบบสุริยะ และการเพิ่มขึ้นคงที่ในความสว่างของดวงอาทิตย์ ปัจจัยความไม่แน่นอนในการคาดการณ์นี้เป็นอิทธิพลอย่างต่อเนื่องของด้านเทคโนโลยีแนะนำมนุษย์ อย่างเช่น วิศวกรรมดาวเคราะห์ ซึ่งอาจทำให้เกิดการเปลี่ยนแปลงอย่างมีนัยสำคัญไปยังดาวเคราะห์ วิกฤตการณ์ทางชีววิทยาในปัจจุบัน มีการเกิดจากเทคโนโลยี และผลกระทบที่อาจมีอายุได้ถึง 5,000,000 ปี ในทางกลับกันอาจส่งผลให้ด้านเทคโนโลยีในการสูญเสียของมนุษยชาติออกจากดาวเคราะห์ที่จะค่อยๆกลับไปก้าววิวัฒนาการช้าเฉพาะที่เกิดจากกระบวนการทางธรรมชาติในระยะยาว

ทุกระยะเวลาหลายร้อยล้านปี ที่ผ่านมาเหตุการณ์แบบสุ่มบนท้องฟ้าก่อให้เกิดความเสี่ยงในระดับโลกเพื่อชีวมณฑล ซึ่งอาจส่งผลต่อการสูญพันธุ์ครั้งใหญ่ ซึ่งรวมถึงผลกระทบโดยดาวหางหรือดาวเคราะห์น้อยที่มีเส้นผ่าศูนย์กลาง 5-10 กิโลเมตรหรือมากกว่านั้น และเป็นไปได้จากการระเบิดของดาวฤกษ์ขนาดใหญ่ ที่เรียกว่า ซูเปอร์โนวา ภายในรัศมีระยะ 100 ปีแสง ข้อมูลอื่น ๆขนาดใหญ่ในเหตุการณ์ทางธรณีวิทยาจะสามารถคาดการณ์ได้มากขึ้น หากผลกระทบระยะยาวของภาวะโลกร้อนโดยมีการปัดทิ้ง ทฤษฎีทำนายว่า Milankovitch ดาวเคราะห์จะยังคงมีผ่านระยะเวลาแข็งอย่างน้อยจนถึงเย็นประกอบด้วยสี่มาถึงจุดจบ ช่วงเวลาเหล่านี้มีสาเหตุมาจากความผิดปกติของการเอียงของแกนและการอยู่ข้างหน้าของวงโคจรของโลก เป็นส่วนหนึ่งของวงจรมหาทวีปอย่างต่อเนื่องแผ่นเปลือกโลกอาจจะทำให้มหาทวีปในอีก 250,000,000 - 350,000,000 ปี บางเวลาในการถัดไปใน 1,500,000,000 - 4,500,000,000 ปี แกนเอียงของโลกอาจเริ่มที่จะรับการเปลี่ยนแปลงอย่างสับสน กับการเปลี่ยนแปลงในแกนเอียงสูงสุดถึง 90 องศา

ในช่วงถัดไปสี่พันล้านปีที่ผ่านมาอัตราการส่องสว่างของดวงอาทิตย์อย่างต่อเนื่องจะเพิ่มขึ้น ส่งผลให้การเพิ่มขึ้นของรังสีดวงอาทิตย์เข้าถึงโลก ซึ่งจะทำให้อัตราการสูงขึ้นของการผุกร่อนของแร่ธาตุซิลิเกต ที่จะทำให้การลดลงของระดับของก๊าซคาร์บอนไดออกไซด์ในชั้นบรรยากาศ ในประมาณ 600,000,000 ปี ระดับของ CO จะลดลงต่ำกว่าระดับที่จำเป็นในการรักษาวิธีการ C สังเคราะห์ที่ใช้โดยต้นไม้ พืชบางชนิดใช้วิธีการ C ช่วยให้พวกเขายังคงมีอยู่ในระดับความเข้มข้น CO เป็นต่ำเป็น 10 ส่วนต่อล้าน อย่างไรก็ตามแนวโน้มระยะยาวสำหรับชีวิตของพืชที่จะตายไปโดยสิ้นเชิง การสูญเสียที่เกิดจากการเติมเต็มของออกซิเจนจะทำให้เกิดการสูญเสียของชีวิตสัตว์ไม่กี่ล้านปีต่อมา

ในประมาณ 1,100,000,000 ปี ความสว่างแสงอาทิตย์จะเพิ่มขึ้นอีก 10% จากปัจจุบัน ซึ่งจะทำให้เกิดบรรยากาศที่จะกลายเป็น "เรือนกระจกชื้น" ส่งผลให้มหาสมุทรระเหยกลายเป็นไอ ที่เป็นผลมาจากแนวโน้มของแผ่นเปลือกโลกที่จะจบลง หลังจากเหตุการณ์ครั้งนี้ สนามแม่เหล็กของดาวเคราะห์ดวงนี้อาจจะมาถึงจุดจบ สาเหตุของสนามแม่เหล็กในการสลายตัวและนำไปสู่​​การสูญเสียของสารระเหยเร่งจากชั้นบรรยากาศรอบนอก สี่พันล้านปีต่อจากนี้การเพิ่มขึ้นของอุณหภูมิบนพื้นผิวของโลกจะทำให้เกิดภาวะเรือนกระจก จากจุดนั้นถ้าทุกชีวิตบนพื้นผิวโลกไม่ได้สูญพันธุ์ไป ชะตากรรมที่น่าจะเป็นไปได้ที่สุดของโลกก็คือการถูกดูดซึมโดยดวงอาทิตย์ในอีกประมาณ 7,500,000,000 ปี หลังจากโลกได้เข้าระยะของยักษ์สีแดงและขยายวงโคจรที่จะข้ามของโลกในปัจจุบัน
ทีมเฮลโน

ทีมเฮลโน (Team Hell No) เป็นทีมนักมวยปล้ำสังกัดWWE สมาชิกประกอบด้วย แดเนียล ไบรอันและเคน ในรอว์ (10 กันยายน 2012) ไบรอันและเคนชนะไพรม์ไทม์เพลเยอส์ได้สิทธิ์ชิงแชมป์แท็กทีม WWEกับโคฟี คิงส์ตันและอาร์-ทรูธในไนท์ออฟแชมเปียนส์ (2012)สุดท้ายทั้งคู่ก็คว้าแชมป์ไปได้ ในสแมคดาวน์ (21 กันยายน 2012) ระหว่างแมตช์เคนกับแดเมียน แซนดาว ไบรอันเอาเข็มขัดแท็กทีม 2 เส้น แล้วมาร้องโวยวายว่าข้าคือแชมป์แท็กทีม ทำให้เคนเสียสมาธิจนแพ้ไป คืนเดียวกันไบรอันได้เจอกับโคดี โรดส์ ท้ายแมตช์ไบรอันจับโคดีใส่ท่า No! Lock ได้แล้ว แต่เคนออกมาจุดไฟที่เสาเวที ทำให้ไบรอันตกใจ แล้วก็โดนจับใส่ท่า Cross Rhodes แพ้ ไบรอันเข้าไปโวยวายกับเคนที่หลังฉาก จากนั้นก็เริ่มทะเลาะกันอีก โคดีกับแซนดาวเข้ามาหัวเราะเยาะเย้ยว่าแชมป์แท็กทีมคู่นี้มันคือตัวตลกชัดๆ ไบรอันกับเคนเลยท้าเจอกันแบบแท็กทีม คืนเดียวกันได้เจอกับโคดีกับแซนดาวเป็นแมตช์ลัมเบอร์แจ็ก ที่มีคู่แท็กทีมทุกทีมมายืนล้อมเวที สุดท้ายไบรอันกับเคนชนะฟาล์วเพราะโคดีเห็นท่าจะสู้ไม่ไหวเลยไปเอาเก้าอี้มาฟาดเคนจนถูกปรับแพ้ฟาวล์ ไบรอันเข้ามาช่วยเคนแล้วก็เอาเก้าอี้มากันคนละตัวไล่ตีโคดีกับแซนดาว หลังแมตช์ไบรอันกับเคนยังไม่หนำใจ เลยลงไปลากพวกแท็กทีมทั้งหลายขึ้นมาฟาดอย่างเมามันส์กันถ้วนหน้า ในรอว์ (24 กันยายน 2012) ได้มีการให้แฟนๆ ช่วยกันตั้งชื่อให้กับไบรอันกับเคน โดยแฟนๆ ได้ตั้งชื่อทีมให้ว่าทีมเฮลโน จากนั้นโคดีกับแซนดาวก็เข้ามาลอบทำร้ายไบรอันกับเคน แล้วก็ประกาศว่าพวกเขาคือทีมโรดส์สกอลาส์ ในเฮลอินเอเซล (2012) ทีมเฮลโนต้องป้องกันแชมป์กับทีมโรดส์สกอลาส์โดยทีมเฮลโนแพ้ฟาล์วแต่ไม่เสียแชมป์ ในเอ็กซ์ตรีมรูลส์ (2013)เสียแชมป์ให้เซท รอลลินส์และโรแมน เรนส์ 2 สมาชิกของเดอะชีลด์ หลังจากทีมเฮลโนครองแชมป์เป็นเวลา 245 วัน ก่อนจะแยกทีมกัน 5 ปีต่อมาในสแมคดาวน์ 26 มิถุนายน 2018 เคนได้เซอร์ไพรส์ออกมาช่วยอดีตคู่ทีมอย่างไบรอัน จากการรุมทำร้ายของแชมป์สแมคดาวน์แท็กทีม WWE เดอะ บลัดเจียน บรอเธอส์ ก่อนที่ผู้จัดการทั่วไปสแมคดาวน์ เพจ จะประกาศให้ทั้งสองทีมเจอกันเพื่อชิงแชมป์แท็กทีมในเอ็กซ์ตรีมรูลส์ (2018) แต่ทว่าก่อนปล้ำเฮลโนถูกบลัดเจียน บรอเธอส์ลอบทำร้ายหลังฉากและเล่นงานขาซ้ายของเคน ทำให้ไบรอันต้องปล้ำคนเดียว ถึงแม้เคนจะออกมาช่วยตอนท้ายแมตช์ แต่ก็ไม่สามารถคว้าแชมป์ได้
มายา ลอว์เรนซ์

มายา ลอว์เรนซ์ (; 17 กรกฎาคม ค.ศ. 1980 — ) เป็นนักกีฬาฟันดาบสากลชาวอเมริกันผู้ซึ่งเป็นส่วนหนึ่งของทีมชาติสหรัฐอเมริกาในโอลิมปิกฤดูร้อน 2012 ที่กรุงลอนดอน โดยเธอได้เข้าแข่งขันในรายการเอเป้ในประเภทบุคคลและทีมของการแข่งขันฟันดาบ เธอได้รับรางวัลเหรียญทองแดงในเอเป้ทีมหญิง ร่วมกับ คอร์ทนีย์ เฮอร์ลีย์, เคลลี เฮอร์ลีย์ และ ซูซี สกันแลน

ลอว์เรนซ์เติบโตขึ้นในทีเนก รัฐนิวเจอร์ซีย์ และเข้าศึกษาในโรงเรียนมัธยมทีเนก ที่ซึ่งเธอได้เริ่มฟันดาบเมื่อเป็นนักเรียนชั้นปีที่สอง พ่อแม่ของเธอคือ แพท ลอว์เรนซ์ ซึ่งเป็นโค้ชฟันดาบของโรงเรียนมัธยมทีเนก และ เรจินัลด์ ลอว์เรนซ์ ผู้ซึ่งเป็นเจ้าหน้าที่กีฬาในรัฐนิวเจอร์ซีย์ ใน ค.ศ. 2002 ลอว์เรนซ์สำเร็จการศึกษาด้วยเกียรตินิยมจากมหาวิทยาลัยพรินซ์ตันในสองวิชาเอก ซึ่งได้แก่ รัฐศาสตร์ และแอฟริกันอเมริกันศึกษา ในฐานะสมาชิกคนหนึ่งของทีมฟันดาบพรินซ์ตัน เธอได้รับเลือกตำแหน่งออลอเมริกันและได้รับเกียรติไอวีลีกตลอดช่วงระยะเวลาสี่ปีในการมีส่วนร่วมของเธอ เธอยังได้รับปริญญาโทในการศึกษาภาษาอังกฤษในฐานะภาษาที่สองใน ค.ศ. 2007 จากวิทยาลัยครู มหาวิทยาลัยโคลัมเบีย
อธิกิตติ์ พริ้งพร้อม

แบล็ควานิลลา
โอสธี ซุ่นมงคล

แบล็ควานิลลา
อินาสึมะอีเลฟเวน GO 2 โครโน สโตน

อินาสึมะอีเลฟเวน GO 2 โครโน สโตน () เป็นวิดีโอเกมชุดที่ 5 ของซีรีส์อินาสึมะอีเลฟเวน โดยดำเนินเนื้อหาต่อจากอินาสึมะอีเลฟเวน GO วางจำหน่ายเมื่อวันที่ 13 ธันวาคม ค.ศ. 2012 ถูกผลิตสำหรับเครื่องนินเทนโด ทรีดีเอส ซึ่งมีสองเวอร์ชันคือ เนปปู (ネップウ) และ ไรเมย์ (ライメイ)
คัลซีส

คัลซีส หรือ คัลคิดา (กรีกสมัยใหม่: Χαλκίδα; ) เป็นเมืองบนเกาะยูบีอา ในจังหวัดยูบีอา ประเทศกรีซ ตั้งอยู่ริมช่องแคบเอวรีพอส เป็นศูนย์กลางการค้าที่สำคัญตั้งแต่ประมาณ 700 ปีก่อนคริสต์ศักราช เป็นส่วนหนึ่งของกรีซตั้งแต่ ค.ศ. 1830